This pattern is in Danish // Denne opskrift er på dansk. Vest No. 11 er en luksuriøs simpel top med høj hals og let taljering strikket i silke og cashmere. Halsen formes med vendepinde, og velplacerede ind- og udtagninger sikrer en god pasform. Vest No. 11 strikkes oppefra og ned, så du har mulighed for at prøve den undervejs og vælge præcis den længde, der passer dig. STØRRELSER XS (S) M (L) XL (2XL) 3XL (4XL) 5XL MÅL Overvidde (omkreds ved bryst): 75 (80) 87 (94) 101 (113) 120 (132) 141 cm Talje: 62 (67) 74 (81) 88 (100) 109 (121) 130 cm Længde (målt midt bag): 49 (50) 52 (54) 57 (59) 60 (61) 62 cm Skuldervidde: 28 (29) 30 (31) 32 (33) 33 (35) 37 cm Dybde ærmegab: 19 (20) 21 (22) 22 (23) 24 (25) 26 cm VEJLEDENDE PINDE Rundpind 3,5 mm (80 eller 100 cm) Rundpind 3 mm (80 eller 100 cm) Rundpind 2,5 mm (80 eller 100 cm) STRIKKEFASTHED I glatstrik på p 3,5 mm. 23 m / 33 p pr. 10 x 10 cm. MATERIALER 150 (150) 150 (150) 200 (200) 200 (200) 200 g Pure Silk, Knitting for Olive, 250 m / 50 g. Vist i farven ’Ballerina’. holdt sammen med… 50 (50) 50 (50) 50 (50) 75 (75) 75 g Cashmere Lace, Gepard, 330 m / 25 g. Vist i farven ’420’. eller… 100 (100) 100 (125) 125 (125) 150 (150) 150 Compatible Cashmere, Knitting for Olive, 150 m / 25 g. Øvrige materialer 16-20 knapper, Ø 13-15 mm. Opskriften bliver sendt som PDF-fil til din mail.